
Αυσϊγαεϊ 

Αεεογαἱπρ ἴο ἴπε ἰδασΠίηρ οἱ ἴπεα ΟµΓ΄4Π, ἴπε ννποἰε νογία ἵς ΠοϊΠἰΠρ ΠΊΟΓΘ6 ἴπβη α 5θΓίες ΟΓ 
“ραιπιεηῖϊς” ἴπμαϊ «οα ννθαΓς ἰη οΓά6{ ἴο ΑΡΡΘΒΓ ἵο ΠΊ8Η. Ιη οἴ Πε ννοΓάς, αἱ εγθαϊίοης αἴ68 ΠηἰΓαςεΙες 
ἴπαϊ ἴοςτϊεγ ἴο ἴπα οχἰςίθπες οἳ ἴῃς (ΓθαϊοΓ. Ηοννενε, ἴπμο ρογ[εοῖ Κπονν/δάρο οἳ ἴπςα αἰνίπο ἰς 
ΔεΠίθναα οπΙγ ννΙζῃ ἴπθ πηγς!ίσαἱ μηίοη, ἴπς θεσίαῖίς σἶαῖς ἴΠαϊ μη]ϊθς ΠΊ8Η ΝΝΙΠΠ αοα. 


Σύμφωνα µε τη διδασκαλία του Κορανίου όλος ο κόσμος δεν είναι τίποτε άλλο από µια σειρά 
«ενδυμάτων» που φορά ο Θεός προκειµένου να Φανερωθεί στον άνθρωπο. Με άλλα λόγια όλα 
τα κτίσματα είναι θαύματα που μαρτυρούν την ύπαρξη του Δημιουργού. Ωστόσο η τέλεια 
γνώση του θεϊκού επιτυγχάνεται µόνο µε τη μυστικιστική ένωση, την εκστατική κατάσταση που 
ενώνειτον άνθρωπο µετον Θεό. 


Η εμφάνιση του Ισλάμ ως «θεϊκή Αποκάλυψη» 

Μετά την εκστρατεία του αυτοκράτορα Ηρακλείου εναντίον των Περσών και την οριστική 
διάλυση της δύναμης του Ασιάτη εχθρού, που για αιώνες απειλούσε ὀχι µόνο την Ελλάδα αλλά 
και την Ευρώπη ολόκληρη, η Αγία Ανατολική Ρωμαϊκή Αυτοκρατορία, (ή το Βυζάντιο για τους 
μεταγενέστερους), πίστεψε ότι είχε λυτρωθεί επιτέλους απὀ τους αλλόπιστους εχθρούς που 
επιβουλεύονταν την κυριαρχία της και της αποσπούσαν κατά καιρούς εδάφη. Μέγα λάθος. Την 
ίδια περίπου εποχή, µε τις προτροπές του αρχάγγελου Γαβριήλ, ο καµηλιέρης Μωάμεθ, (570- 
632) θεμελίωσε το Ισλάμ και σε λίγο ένας νέος κίνδυνος θα απειλούσε την ανατολική 
χριστιανοσύνη. Η πλήρης αποδυνάµωση µάλιστα της περσικής ζωροαστρικής και 
πολυθεϊστικής μοναρχίας, εκ µέρους των Βυζαντινών, θα ευνοούσε σε µεγάλο βαθµό την 
γρήγορη επέκταση του Ισλάμ. Έτσι, ο αναλφάβητος καµηλιέρης που χωρίς να ξέρει το πώς και 
το γιατί, καταλήφθηκε από µια πίστη, η οποία στην αρχή αντιμετωπίστηκε το λιγότερο µε 
έκπληξη, εάν ὀχι µε ανησυχία και ταραχή, ακόµα και απὀ τους δικούςτου, θα γινόταν γνωστός 
σε όλο τον κόσμο αφού αυτά που δίδασκε θα τα ασπάζονταν ένα µεγάλο µέρος της 
ανθρωπότητας. 


Η επιτυχία του κηρύγματος του Μωάμεθ οφείλεται κατά κύριο λόγο στο ότι ο ίδιος πίστεψε 
πως επελέγη να γίνει ο φορέας µιας θεϊκής αποκάλυψης. Η φαντασία του πετούσε σε έναν 
ορίζοντα στον οποίον άνθιζαν τα θαύματα. Τις «αποκαλύψεις» ή τα «Κοράνια» που τού έδειξε 
ο Θεός, αισθάνθηκε ὁότι είχε την εντολή να τα κοινοποιήσει απαραίτητα και µε οποιοδήποτε 
κίνδυνο στους οµοεθνείς του. Με ένα εκπληκτικό ένστικτο µάντεψε τι για να έχει επιτυχία το 
κήρυγμα του θα έπρεπε η µορφή των «κορανίων», των «αποκαλύψεων» του δηλαδή, να είναι 
επίσηµη και εντυπωσιακή. Θα έπρεπε µετα λόγια του να συγκινεί και να θέλγει τους νομάδες 
της ερήµου, να µιλά στην Ψυχή τους λέγοντας τους συγχρόνως πράγματα που εκείνοι 
καταλάβαιναν. Έτσι για την διατύπωση των προφητειών του χρησιμοποίησε το πλήρες εικόνων, 
λογοτεχνικών μεταφορών και σχημάτων, µέτρο της λαϊκής αραβικής ποίησης. Κατά αυτόν τον 
τρόπο απέκτησαν και τα «κοράνια» το υψηλό και σοµοιοκαταληκτικό ποιητικό ύφος τους µε 
σκοπό να δημιουργήσουν στο ακροατήριο µια ατμόσφαιρα γοητείας και μαγείας. Ο Μωάμεθ ο 

ίδιος τα παρουσίαζε στους οµοεθνείς του, µε αποφθέγματα και όρκους, σαν ένα θαύμα που 
είχε αποφασιστεί να λάβει χώρα στους κόλπους του αραβικού λαού. Επρόκειτο για µια 
θρησκεία του αραβικού λαού. Ο Θεός ο ίδιος είχε επιλέξει τους Άραβες ως όργανο του 
Κορανίου, μολονότι αυτός ο λαός δεν ήταν, συγκριτικά µε τους λόγιους Βυζαντινούς, παρά ένας 
φτωχός υπηρέτης, ένας φτωχός βοσκός κτηνών, που δεν ήξερε να διαβάζει, ένας λαός 
αµόρφωτος απὀ όλες τις πλευρές. Έτσι, για τους μουσουλμάνους ο ίδιος ο Θεός είναι ο 
θεμελιωτής της πίστης τους την οποία τους την αποκάλυψε µέσω του προφήτη του. 


Ουσιαστικά, η θεϊκή αποκάλυψη, που γινόταν στον κόσµο γνωστή µέσω του Μωάμεθ και κατ’ 
επέκταση του λαού του, γνωρίζουμε ὁτι δεν ήταν πολύ πρωτότυπη. Αλλά του Θεού δεν του 
ζητήθηκε να είναι πάντοτε αυθεντικός Και πρωτότυπος. Ο ίδιος ο Μωάμεθ εξάλλου σαν 
καµηλιέρης που ταξίδευε διαρκώς είχε την ευκαιρία να έρθει σε επαφή τόσο µε τους 
χριστιανούς και τους Εβραίους όσο και µε διάφορες άλλες πίστεις που ήσαν εκείνη την εποχή 
διαδεδομένες στην αραβική χερσόνησο. Ταυτόχρονα µε την διατύπωση του Κορανίου Θα 
διαφανούν και οι επηρεασμοί που είχε δεχθεί από κάθε µια από αυτές. Η διδασκαλία του, 
γύρω απὀ την οποία διαμορφώθηκε το κοράνιο, μοιάζει πολύ µε την µωσαϊκή και την περσική 
έχοντας επιπλέον και μερικές χριστιανικές επιρροές. Το τέλος του κόσμου, η ανάσταση των 
νεκρών, η ανταπόδοση και η τιμωρία για τις ανθρώπινες πράξεις, συνιστούν, όσον αφορά το 
µέρος του οραματισμού, τον πυρήνα των μηνυμάτων που ο Μωάμεθ Ψέλλιζε κάπως 
αινιγματικά. Αλλά αυτό που χαρακτήρισε την διδασκαλία του ήταν η πίστη στο «γενικευµένο 
θαύμα». Όλα όσα υπάρχουν στην κτίση είναι θαύματα, είναι µέρη ενός γενικευµένου 
θαύματος για το Ισλάμ. Κάποτε, όταν μιλούσε περί της αναστάσεως των νεκρών, κάποιος από 
το ακροατήριο, κάπως συµβουλευτικά και περισσότερο σκωπτικά, εξήγησε χλευάζοντας τον ότι 
αυτό το πράγμα είναι µια ηλιθιότητα. Αλλά ο Μωάμεθ ήξερε να του απαντήσει ότι η ανάσταση 
των νεκρὠν, οσοδήποτε απίθανη και αν φαινόταν, δεν ήταν ένα θαύμα μεγαλύτερο και πιο 
απίθανο απὀ ὀτι εκείνο της βλάστησης των Φυτών απὀ τον σπόρο ή απὀ ότι η σύλληψη του 
βρέφους στους μητρικούς κόλπους. (Πρόκειται για µια γνωστή παροµοίωση που έχει 
χρησιµοποιηθεί και απότον Χριστιανισμό. Βλ., Θεόφιλο Αντιοχείας κ.α.) 


Η παροµοίωση αυτή ὠστόσο δεν σήμαινε απαξίωση του μεγαλείου του θαύματος της 
ανάστασης. Αντίθετα η απάντηση του Μωάμεθ ήθελε περισσότερο να πει ότι το φΦύτρωμα του 
Φυτού απὀ τον σπόρο και η σύλληψη του βρέφους στους κόλπους της µητέρας του είναι 
θαύματα το ίδιο µεγάλα όσο και η ανάσταση των νεκρών. ταν Φυσικό βέβαια ο Μωάμεθ να 
φτάσει σε αυτήν την πεποίθηση αφού το Ισλάμ εἰδε το Φως και ανέπνευσε τον αέρα σε µια 
γενικευμένη ατμόσφαιρα θαυμάτων. Το θαύμα για το Ισλάμ δεν αποτελεί κατ’ εξοχήν την 
εξαίρεση ενώπιον της Φυσικής τάξης των πραγμάτων, κάτι που υποστηρίζει οι Χριστιανισμός, 
αλλά αντίθετα όλα όσα συμβαίνουν στον κόσμο σύμφωνα µε την Φυσική τάξη έχουν την 
ιδιότητα του θαύματος. Αυτή του η πεποίθηση, που πρέπει να ήταν διάχυτη και δημοφιλής, 
μαζί φυσικά µε την διδασκαλία ότι το Κοράνι αποκαλύφθηκε απὀ τον Θεό στον Μωάμεθ, 
έδωσαν στο Ισλάμ τον χαρακτηρισμό της αποκαλυπτικής πίστης. Με βάση αυτό το συναίσθημα, 
του ότι όλα όσα συμβαίνουν στον κόσµο αποτελούν µέρος ενός γενικευµένου και καθολικού 
θαύματος, το Ισλάμ ανέπτυξε επίσης την Φιλοσοφία και τον μυστικισμό του. Θα δούµε στην 
συνέχεια πως ολόκληρη η Φιλοσοφική σκέψη του θα αναγάγει την Φυσική πράξη, το Φυσικό 
γεγονός, στο ύψοςτου «θαύματος». 


Η γρήγορη σαν χιονοστιβάδα, επιτυχία της ισλαμικής κίνησης θα ήταν δύσκολο να εξηγηθεί, αν 


δεν ληφθεί υπόψη η ακλόνητη και αμετακίνητη πίστη των πρωτεργατών του, ότι µέσα απὀ το 
Κοράνιο ο Μωάμεθ εξέφρασε την πιο σηµαντική απὀ όλες τις αποκαλύψεις του Θεού. 

Σύμφωνα µετο Κοράνι παλιότερα ο Θεός είχε στείλει και άλλους προφήτες του στον Κόσμο, τον 
Αδάμ, τον Αβραάμ, τον Νώε και τον Ιησού. Ωστόσο οι άνθρωποι δεν άκουσαν το μήνυμα του 
Θεού και έτσι εκείνος έστειλε τον τελευταίο προφήτη του, τον Μωάμεθ να κηρύξει την 
τελευταία και τελειότερη αποκάλυψη. Ο Μωάμεθ κήρυξε το Ισλάμ που σηµαίνει άνευ όρων 
υποταγή και οι πιστοί του, οι μουσουλμάνοι, έπρεπε να υπακούν χωρίς καμία απολύτως 
αντίρρηση ή αμφιβολία στη διδασκαλία του προφήτη. Ο ίδιος ο Μωάμεθ καθώς και οι ηγέτες 
που τον διαδέχθηκαν απαίτησαν τυφλή «υποταγή» εκ µέρους οποιουδήποτε, στην θεϊκή 
αποκάλυψη και αυτό διότι μπροστά στην ίδια την αξία της θεϊκής αποκάλυψης που δέχθηκε ο 
Μωάμεθ, κάθετι άλλο περνούν σε δεύτερη πλάνο. Ακόμα και η ίδια ελευθερία της συνείδησης 
δεν μετρούσε πια. Από εκεί προέρχεται και η αντίληψη του βίαιου προσηλυτισμού που πολλές 
Φορές βρήκε εφαρµογή στις τάξεις του Ισλάμ. Το Κοράνι έπρεπε να επιβληθεί ακόµα και µετην 
βία. Ο «ιερός πόλεμος» για την επιβολή, την διάδοση και την καθιέρωση του Κορανίου, το 
«Τζιχάντ», παρουσιάζεται στους πιστούς σαν ένας δρόμος, ή µια μέθοδος εγκεκριµένη απὀ τον 
ίδιο τον Θεό. 


Στη διδασκαλία και την ιστορική πορεία του Ισλάμ διακρίνονται δύο βασικά χαρακτηριστικά, το 
θρησκευτικό και το ανθρώπινο. Στο θρησκευτικό τοµέα ἡή νέα αυτή πίστη ήρθε σαν µια 
αντίδραση, βίαια κάποτε, εναντίον της παλιάς πολυθεϊστικής θρησκείας που δίχαζε τους 
Άραβες σε φατρίες. Στον ανθρώπινο τοµέα ἠρθε σαν µια επανάσταση των φτωχών και 
καταπιεσµένων νομάδων, των αμόρφωτων καμηλιέρηδων της ερήµου εναντίων των ισχυρών 
που είχαν κυριεύσει την χώρα τους καταδυναστεύοντας τους. Οι Άραβες έπρεπε να αφήσουν 
πίσω τις παλιές δοξασίες τους, να ενωθούν στο όνοµα του Αλλάχ που τους είχε επιλέξει ως 
«περιούσιο λαό» του και µέσα απὀ την διάδοση της νέας πίστης ουσιαστικά να καταλάβουν 
τον κόσµο. Αυτός ο ακραίος Φονταμενταλισµός, που δεν άργησε να Φέρει τα αναμενόμενα 
αποτελέσµατα, απαιτούσε ὠστόσο την απαξίωση της ιδιαιτερότητας του προσώπου και της 
διαφορετικότητας του ατόμου το οποίο έπρεπε να απορροφηθεί µέσα στην µάζα, στην φυλή 
και στο έθνος, που µε τις δυνάµεις του πλέον ενωμένες είχε να εκπληρώσει έναν «θεϊκό 
προορισμό». Κατά συνέπεια, ἑνα απὀ τα πιο σηµαντικά στοιχεία του Ισλαμισμού είναι εκείνο 
που αφορά στην έλλειψη σηµασίας του ίδιου του ατόμου. Ο Θεός του Ισλάμ σκέφτεται και 
υπολογίζει µόνο µε τις µάζες, τα πλήθη, µε τις φυλές, µε τα έθνη, αλλά ὀχι µε τα άτοµα. Για 
παράδειγµα στην ανάσταση των νεκρών κάθε άτομο ανίσταται σαν µέλος µιας Φυλής, ενός 
έθνους, ενώ ενώπιον του θρόνου του Θεού παρουσιάζονται τα «έθνη», και ὀχι ο κάθε πιστός 
μεμονωμένα. Το Κοράνι γίνεται κατανοητό σαν µια έκκληση που έγινε απὀ τον Θεό του 
Μωάμεθ προς τις αραβικές φυλές, που είχαν επιλεγεί να διαδώσουν στον κόσµο την 
διδασκαλία του και να πραγματοποιήσουν το Ισλάμ. Εκείνο που ζητείται λοιπόν, ὀχι µόνο από 
το άτοµο, τον πιστό μουσουλµάνο, άλλα απο ολόκληρο το ισλαμικό έθνος, είναι µια 
προσηλυτιστική δραστηριότητα έστω και βίαια, µε σκοπό την εξάπλωση του Κορανίου στον 
κόσμο, καθώς επίσης και ένας διαρκής αγώνας εναντίον της απιστίας ή των πίστεων εκείνων οι 
οποίες δεν είναι αποκαλυμμένες τόσο τέλεια όπως εκείνη που κήρυξε ο Μωάμεθ. 


Στο τέλος ο Αλλάχ θα ανταµείψει τους πιστούς αγωνιστές του Ισλάμ αλλά για καταστούν άξιοι 
της θεϊκής ανταπόδοσης των έργων τους θα πρέπει ο αγώνας τους για την πίστη να είναι τόσο 
έντονος και η τήρηση του νόµου τόσο ακριβής σαν να διασχίζουν ένα Φαράγγι πατώντας πάνω 
«σε µια τρίχα των μαλλιών ἡ στην κόψη ενός σπαθιού». Η ανταπόδοση της τήρησης του νόµου 
και των διαρκὠν αγώνων για την διάδοση της «τελειότερης αποκάλυψης», εκείνης του 
Κορανίου δηλαδή, θα γίνει µετά θάνατον και µετά την ανάσταση των νεκρών και θα είναι η 
συµµετοχή των πιστὠν σε ατελείωτες ηδονές µέσα στους ολόλαμπρους κήπους του Θεού. Οι 
ηδονές αυτές παρουσιάζονταν από τον Μωάμεθ όµοιες µε τις πλέον συνηθισμένες γήινες 

ηδονές, τις οποίες θα απολαμβάνει το σώμα µε ὀλες του τις αισθήσεις, αλλά σε πολύ 
μεγαλύτερες αναλογίες και µε αιώνια διάρκεια 


Η μουσουλμανική Φιλοσοφία και θεολογία δεν φρόντισε Φυσικά να εκλεπτύνει πολλές απὀ τις 
φανταστικές εικόνες που πήγασαν από την ένθερµη Φαντασία του Μωάμεθ, ο οποίος, όντας εκ 
του λαού, µίλησε για τον λαό. Έτσι ακόµα και αυτή η πιο υψηλή Φιλοσοφία αλλά και ο ίδιος ο 
μυστικισµός του Ισλάμ, σε πείσμα των υψηλών πνευματικών του ιδιοτήτων, θα υποστούν 
πάντοτε τις συνέπειες του καύσωνα των συμβόλων που γεννήθηκαν απὀ την Φαντασία του 
Μωάμεθ. Αυτή η παθητική στάση των μουσουλμάνων Φιλοσόφων γίνεται κατανοητή µόνο 
όταν λάβουμε υπόψη ότι η ισλαμική θρησκευτικότητα εµφανίζεται ιδιαιτέρως σαν συναίσθηµα 
υποβολής της θέλησης και της ψυχής του ανθρώπου στην απρόβλεπτη και απρόοπτη τάξη που 
επιβάλλεται απὀ την κατά βάθος αυθαίρετη θέληση, ενός Θεού, ο οποίος δεν δεσμεύεται από 
κανένα νόµο. Εάν ο Θεός θέλησε να φτιάξει ἐτσι τον παράδεισο, ἐτσι πρέπει να είναι. Ο πιστός 
δεν έχει να κάνει τίποτε άλλο παρά να δέχεται µοιρολατρικά οποιαδήποτε απόφαση του Θεού 
πολύ δε περισσότερο εάν αυτή εκφέρεται απὀ το στόµα του Προφήτη. Παρόλα ταύτα τα 
ανήσυχα πνεύματα θα αντιδράσουν αναζητώντας µια πιο άµεση επαφή και γνώση του θεϊκού 
και έτσι θα γεννηθεί ο μυστικισµόςτου Ισλάμ. 


Καταγωγή του μυστικισμού στο Ισλάμ 

Τόσο για τη θεολογική και φιλοσοφική σκέψη όσο και για τις ενοράσεις των μυστικιστικὠν του 
Ισλάμ δεν είναι γνωστά στην Ευρώπη παρά µόνο ελάχιστα πράγματα. Ο µακραίωνος 
ανταγωνισμός και η συνεχής διαμάχη μεταξύ Ισλάμ και Χριστιανισμού έκανε τους 
μεσαιωνικούς στοχαστές της Ευρώπης να παραμορφώσουν οτιδήποτε ανήκε στο Ισλάμ. Πολλές 
Φορές αυτοί οι διανοούμενοι δεν ήταν ούτε καν ικανοί να ακολουθήσουν τα πολύ αφηρημένα 
αραβουργήµατα της ισλαμικής σκέψης. Οι Ευρωπαίοι μελετητές, οι οποίοι σποραδικά 
προσπάθησαν να ασχοληθούν µε τις µορφές και τους τρόπους της ισλαμικής σκέψης, 
ξεκίνησαν να την μελετούν επί τη βάσει αλλά και υπό το πρίσμα της ευρωπαϊκής, της 
ελληνικής, της χριστιανικής, και γενικότερα της δυτικής Φιλοσοφίας, ή στην ακραία περίπτωση 
της ινδικής φιλοσοφίας. Τοποθετηµένοι έτσι εξ αρχής γρήγορα κατέληξαν στο συμπέρασμα ότι 
η ισλαμική σκέψη ήταν ένα συγκριτισικὀ σύμφυρμα, ένα συνονθύλευμα απόψεων 
µπερδεµένο και ανόργανο. Όμως µια πιο επίµονη Και πιο γενναία έρευνα της ισλαμικής 
σκέψης ίσως να κατέληγε σε άλλα συμπεράσματα. Πρέπει να λάβουμε υπόψη µας ότι στον 
χώρο επιρροής του Ισλάμ ανεδείχθησαν μεγάλοι στοχαστές, οι οποίοι αντέχουν σε 
οποιαδήποτε σύγκριση χωρίς τον Φόβο να κονιορτοποιηθούν, (Φαράμπι, Αβικέννα, Σιπάζι κ.α.). 
Αλλά και ο μυστικισµός τους παρήγαγε µια χλωρίδα απὀ πιο λαμπρές. 


Επίσης, κανείς δεν µπορεί να εγείρει κατά σοβαρό τρόπο εναντίον της ισλαμικής σκέψης την 
κατηγορία ότι είναι μεταγενέστερη απὀ τα σηµαντικά Φιλοσοφικά και µυστικιστικά συστήµατα 
της Ινδίας, ή ότι εμφανίσθηκε πολλούς αιώνες αργότερα απὀ τον Πλάτωνα ή τον Πλωτίνο, ἡ 
ακόµα και µετά την παγίωση της χριστιανικής διδασκαλίας στο συλλογικό έργο των αγίων 
Πατέρων της Εκκλησίας. Από την άλλη πλευρά διάφορα δόγματα ή δοξασίες του Ισλάμ οι 
οποίες έχουν την καταγωγή τους στον Βραχμανισµό, τον Βουδισµό, τον Παρσισµό, τον 
Ελληνισμό, τον Ιουδαϊσμό, και τον Χριστιανισμό, οδήγησαν χωρίς αμφιβολία στην συνάντηση 
της ισλαμικής σκέψης και του μυστικισμού. Ωστόσο αυτό που κυρίως οδήγησε στην ανάπτυξη 
του μυστικισμού στο Ισλάμ δεν ήταν τόσο αυτές καθαυτές οι δανεισµένες πίστεις ή δοξασίες 
που διαδοχικά τις συναντούμε και σε άλλα θρησκεύµατα, και από τα οποίες επηρεάστηκε και 
αυτό, αλλά το πὠς η ανθρώπινη διάνοια, το ανθρώπινο πνεύμα, µετουσίωσε και αφοµοίωσε 
κάθε φορά αυτές τις δοξασίες. Εδώ ακριβώς πρέπει να αναγνωρίσουμε ὀτι σε σχέση µε τα 

θεμελιώδη προβλήματα του ανθρώπινου πνεύματος το Ισλάμ καταλαμβάνει µια μοναδική 
θέση, η οποία, παρ όλους τους τυχόν επηρεασμούς που δέχθηκε, ὠστόσο, διαφέρει απὀ όλες 
τις άλλες. Ἠδη τονίσαµε ότι στο Κοράνι αλλά και σε ολόκληρη την θρησκευτική σκέψη, η οποία 
είναι πάντοτε θεοκεντρική στο Ισλάμ, ευρίσκεται πολύ περισσότερο απὀ ότι αλλού µια λαμπρά 
αναπτυγμένη διδασκαλία περί της θεϊκής αποκάλυψης. Στην πραγματικότητα η ισλαμική 
σκέψη δεν παρουσιάζεται παρά σαν µια ατελείωτη και πλήρης μεταβολών διήγηση γύρω από 
το θεμελιώδες της θέµα, τη «θεϊκή αποκάλυψη». Εξάλλου σύµφωνα µε την ισλαμική σκέψη, η 
θεϊκή αποκάλυψη δεν είναι µόνο η διδασκαλία που συμπεριλαμβάνεται στο Κοράνι. Θεϊκές 
αποκαλύψεις είναι όλες οι θρησκευτικές διδασκαλίες όλων των λαών, µόνο που μεταξύ τους 
είναι πολύ άνισες απὀ άποψη σημασίας. Κατά συνέπεια, σύµφωνα µε την ισλαμική σκέψη, το 
παν είναι θεϊκή αποκάλυψη, ακόµα και η συνηθισμένη γνώση του κόσμου, αλλά και ο ίδιος ο 
κόσμος. Η γνωσιολογία και η κοσµολογία είναι στην πραγματικότητα απλά κεφάλαια µια 
διδασκαλίας ευρείας εκτάσεως περί της θεϊκής αποκαλύψεως. 


Σύμφωνα µε την διδασκαλία του Ισλάμ ο Θεός ως ύπαρξη είναι λόγω της Φύσης του 
κρυμμένος, απρόσιτος στις κτιστές υπάρξεις, ένας «αόρατος θησαυρός». Ο Θεός όµως δεν 
θέλει να παραμείνει κρυφός, αλλά θέλει να εμφανισθεί. Ο Θεός θέλει να αποκαλυφθεί και να 
ανακαλυφθεί απὀ τους ανθρώπους. Στις πεπερασµένες όμως ανθρώπινες υπάρξεις µε τις 
περιορισμένες, στα όρια του Φυσικού, αντιληπτικές δυνατότητες ο Θεός είναι αδύνατο να 
εμφανισθεί έτσι όπως εἶναι στην μεταφυσική του πραγματικότητα. Επειδή ακριβώς οι 
δυνατότητες των ανθρώπων είναι περιορισμένες ο Θεός παραμένει λοιπόν ακατάληπτος στην 
πραγματική µορφή του. Κατά συνέπεια για να κοινοποιηθεί, για να γίνει γνωστός, για να γίνει 
ορατός και καταληπτός στις πεπερασµένες ανθρώπινες υπάρξεις προσαρμόζεται στις 
γνωσιολογικές και αντιληπτικές δυνατότητες του ανθρώπου. Πως επέτυχε ο Θεός αυτό το 
αποτέλεσµα; Με το να ενδύεται έναν χιτώνα ο οποίος τον κάνει ορατό. Ο πρώτος «χιτώνας», το 
πρώτο ένδυμα το οποίο ενεδύθη ο Θεός µε σκοπό να φανερωθεί, σύµφωνα µετις αντιληπτικές 
ικανότητες των πεπερασμένων κτιστὠν ὀντων είναι το Φως. Πρόκειται για την αρχέτυπη 
Φαεινότητα, αρχαιότερη εκείνης του ηλίου Και των άστρων. Προχωρώντας τώρα ακόµα ένα 
βήμα µέσα στην ανάπτυξη της διδασκαλίας περί της αποκάλυψης, θα δούμε ότι µε την σειρά 
τους όλα τα κτιστά δημιουργήματα είναι, όπως και η αρχέτυπη Φαεινότητα, εκδηλώσεις του 
Θεού, αποκαλύψεις, «χιτώνες», µε τα οποία αυτός σκοπίµως ενδύεται, για να γίνει ορατός, για 
να γίνει προσιτός στις αισθήσεις και στις αντιληπτικές ικανότητες των πεπερασμένων 
ανθρωπίνων υπάρξεων. Έτσι ο Κύριος ο Θεός εμφανίσθηκε στον Μωυσή υπό την µορφή µιας 
Φλόγας σε µια ακανθώδη βάτο. (Μωσαϊκός επηρεασµός). Ο Θεός έλαβε το ένδυμα της 
Φλεγομένης βάτου για να προσαρµοσθεί στις φυσικές, και οργανικές ικανότητες του Μωυσέως, 
και µε αυτό τον τρόπο να μπορέσει εκείνος να τον αναγνωρίσει. Η εικόνα αυτής της εμφάνισης 
αντιπροσωπεύει, σύµφωνα µε την ισλαμική σκέψη, µια καθολική και παγκόσμια κατάσταση. 
Στην πραγματικότητα όλα τα πράγματα και όλες οι υπάρξεις είναι παρόμοιες «βάτοι», τις 
οποίες Φλέγει η εμφάνιση του Θεού. Αυτή η σκέψη είναι ο θεμελιώδης λίθος των 
περισσοτέρων θεολογικών και μυστικιστικών συστηµάτων του Ισλάμ. Αυτή είναι και η σκέψη 
µέσω της οποίας ορίζεται η πραγματικά μοναδική πνευματική θέση του Ισλάμ, εκείνη του 
γενικευµένου θαύματος δηλαδή. 


Τη μοναδική αυτή Φιλοσοφική και θεολογική θέση ενώπιον της οποίας ευρισκόµαστε δεν είναι 
ανάγκη να την διακρίνουµε σε σχέση µε τον Πλατωνισμό ή τον Παρσισμό. Οι διακρίσεις είναι 
απὀ µόνες τους παρά πολύ χτυπητές για να εμφιλοχωρήσει κάποιο µπέρδεµα. Είναι 
απαραίτητη όµως η επισήµανση µιας πολύ βαθιάς διαφοροποίησης του Ισλάμ έναντι των 
Γνωστικών και των Νεοπλατωνικών καθώς και έναντι του Βραχμανισμού. Στις βραχµανικές 

διδασκαλίες ο θεός-Βράχµαν εἶναι το απρόσωπο μοναδικό υπόβαθρο του κόσμου, που 
διαφοροποιείται και καθίσταται ποικιλόμορφο καθώς εµφανίζεται µέσω των Φυσικών 
φαινομένων. Ο συγκεκριμένος αισθητός κόσμος µε όλα του τα Φαινόμενα ισοδυναμεί µε µια 
αυταπάτη, µε ένα παιχνίδι, µε ένα όνειρο, µε µια επινόηση του Βράχμµα. Ο κόσμος είναι /Ἴαγα, 
µια φαντασίωση χωρίς νόηµα και σκοπό, και συνεπώς άξιος περιφρόνησης. Το ππαγα δεν αξίζει 
την προσκόλληση και την προσαρμογή του ανθρώπου σε αυτό, γι’ αυτό ο σοφός αποσύρεται 
απότον κόσµο. 


Στη Νεοπλατωνική διδασκαλία πάλι, ο κόσμος παράγεται ὡς ένα προϊόν υποβιβασμού, ένα 
προϊόν απορρέων απὀ τον Θεό, τον µοναδικὀ υπεράνω οποιασδήποτε ιδιότητας και 
χαρακτηρισμού. Ο κόσμος δεν είναι µια αυταπάτη, ένα όνειρο, αλλά µια απορροή άµεση και 
έμμεση η οποία έχει τους δικούς της τρόπους, τις δικές της μορφές και τα δικά της αίτια 
ύπαρξης. Στις απορροές του όµως το θεϊκό πρότυπο συνεχώς αλλοιώνεται, τροποποιείται και 
τελικά παραποιείται. Η στάση του ανθρώπου έναντι του κόσμου είναι και στον Νεοπλατωνισμό 
αρκετά αρνητική, µε την έννοια ότι ο άνθρωπος πρέπει να αποκαταστήσει απὀ µόνος του την 
ομοιότητα και την ενότητα του µε τον Θεό, «ανερχόμενος την κεκλιµένη οδό», τον κατήφορο 
της έκπτωσης του κόσμου. Εδὠ ο αρνητισµός, έναντι του κόσμου συνεπάγεται την χωριστή 
ύπαρξη του κόσμου και την δυνατότητα αυτού να τύχει θεϊκής αποκατάστασης. Ο πιστός 
πρέπει να ξεκινήσει µια µακρά οδό ανάβασης ακολουθώντας την «αποφατική» θεολογία, 
γνωρίζοντας δηλαδή µόνο ότι δεν είναι ο Θεός. Μόνο όταν καταλάβει τι δεν είναι ο Θεός θα 
μπορέσει κατά κάποιοι τρόπο, διανοητικὀ αλλά κυρίως εμµπειρικό να βιώσει και να γνωρίσει 
τον Θεό. Αλλά και τότε δεν µπορεί νατον περιγράψει αφού αυτά που βιώνει είναι πέρα απότις 
ανθρώπινες δυνατότητες περιγραφής και ἐκφρασης. Έτσι ο Θεός ακόµα και µετά την 
Φανέρωση του στον πιστὀ, ακόµα και µετά την βιωµατική γνώση του εκ µέρους του πιστού, 
παραμένει «άρρητος». Και αυτό είναι συνέπεια της έκπτωσης απὀ το πρωτότυπο, της συνεχούς 
απορροής καιτου υποβιβασμού απὀ την θεϊκή τελειότητα. 


Εντελώς διαφορετική είναι η περί κόσμου θέση της ισλαμικής σκέψης. Ο κόσμος εµφανίζεται 
αυτή την φορά ως ενας «χιτώνας» του Θεού, ὀχι σαν ένα απλό απατηλό και άσκοπο, ανόητο 
παιχνίδι, αλλά ως ένα «ένδυμα», ὡς µια πλήρης νοήματος σκόπιµη πράξη. Ο Θεός επιθυμεί να 
γίνει ορατός, προσιτός, σε αυτήν την κτίση, και έτσι δημιουργεί τον κόσµο, µόνο και µόνο, 
επειδή θέλει να εμφανισθεί και να αποκαλυφθεί, ακριβώς µέσω των γεγονότων τα οποία αυτός 
δημιουργεί. Υπάρχει εδώ µια «θεϊκή δίψα», µια αρχική πρόθεση του Θεού, να Φανερωθεί σε 
γήινες συνθήκες. Αυτή η καθολική, η συµπαντική αποκάλυψη του Θεού περιγράφει έναν σκοπό 
της θεότητας, απὀ τον οποίον συνεπάγεται ότι ο κόσμος, μολονότι είναι µόνο ένα «ένδυμα» για 
τον Θεό, ωστόσο λαμβάνει στην ισλαμική Φιλοσοφία µια ιερότητα. Ο κόσμος δεν στερείται 
νοήματος, σαν µια αυταπάτη ή σαν µια υποβιβασμένη ύπαρξη, όπως συμβαίνει στον 
Βραχμανισµό και στον Νεοπλατωνισμό, αλλά είναι πλήρης έκφραση, βεβαιωτική µιας κάποιας 
θεϊκής πρόθεσης. Το Ισλάμ κλίνει περισσότερο στο να χαρεί και να απολαύσει τον κόσμο και 
δεν καλλιεργείτην ασκητική περιφρόνηση της ζωής. 


Υπάρχουν σίγουρα και κάποιοι μουσουλμάνοι μυστικιστές οι οποίοι ισχυρίζονται Φυσικά ότι 
αφού ο Θεός δημιουργώντας τον κόσµο σαν ένα απλό ἐνδυμά του δεν πρόσθεσε τίποτα στην 
ουσία του, δηλαδή στην θεϊκή του οντότητα, συνεπώς ο κόσμος είναι σαν να µην είχε 
δημιουργηθεί ποτέ. Θα διαφανεί όµως ότι και η στάση αυτών των μυστικιστών έναντι της ζωής 
είναι διαφορετική απὀ εκείνη του Βραχμανισμµό και του Βουδισµό. Τα μοναχικά τάγµατα που 
εμφανίστηκαν στο Ισλάμ δεν απαίτησαν Φυγή από τον κόσµο και διάλυση της οικογένειας. 
Τόσο οι Σούφι όσο και οι Δερβίσηδες, που µέσα απότον χορό, τις συνεχείς περιστροφές και τις 

Φωνές ἐφταναν στην μυστικιστική έκσταση, ζούσαν µέσα στον κόσµο ακολουθώντας µόνο 
κάποιους ιδιαίτερους κανόνες που τους επέβαλλαν πενία, υπακοή και αγνότητα. Ως τώρα 
δώσαμε µια περιγραφή της θεμελιώδους ιδέας της ισλαμικής σκέψης, εκείνης της θεϊκής 
αποκάλυψης. Σκιαγραφήσαμµε επίσης και τις διαφορές της μουσουλμανικής αντίληψης έναντι 
του κόσμου µετις στάσεις άλλων θρησκευμάτων απότις οποίες όµως ποτέ δεν ήταν χωρισμένη 
µε πλήρη διαύγεια και σαφήνεια. Στο Ισλάμ ο κόσμος θεωρείται ως σκόπιµη αποκάλυψη του 
Θεού, ως ένδυμα σκοπίμως Φορεμένο, ως αποτέλεσµα κάποιων συνειδητὠν θεϊκών 
προσαρµογών. Δηλαδή ο απρόσιτος Θεός, ο «κεκρυμμµένος θησαυρός», ο άναρχος και 
απεριόριστος, προσαρμόζεται συγκαταβατικά στους όρους και τις συνθήκες του 
πεπερασµένου, λαμβάνοντας µορφές και τρόπους προσιτούς στις ανθρώπινες διανοητικές 
ικανότητες, προσιτούς στις συνθήκες του πεπερασµένου. Μια τέτοια αντίληψη αξιοσηµείωτης 
λεπτότητας και ευστροφίας περί της σχέσεως μεταξύ Θεού και κόσμου προσιδιάζει 
τουλάχιστον στο κλίµα του Ισλάμ, ακριβώς επειδή η σκέψη του είναι βαθιά πεπεισµένη για την 
γενικευμένη παρουσία του θαύματος. Έτσι ο Θεός, σαν αυτουργός των θαυμάτων, 
πραγματοποιεί τελικά και το μεγαλύτερο θαύμα, δηλαδή γίνεται Αυτός ο ίδιος προσιτός, στις 
συνθήκεςτου πεπερασµένου, ενώ ηΎπαρξη του παραμένει φύσει απρόσιτη. 


Αλλά γιατί επιμένει ο Θεός να αποκαλυφθεί µε οποιοδήποτε τίµηµα; Σε αυτήν την ερώτηση δεν 
βρίσκουμε πλέον στην ισλαμική Φιλοσοφία καμία απάντηση. Εκτός ίσως απὀ το ότι η θέληση 
του Θεού είναι αυθαίρετη και δεν υπόκειται σε Κανένα νόµο και σε Καμία αναγκαιότητα. Άρα 
δρα έτσι µόνο και µόνο γιατί αυτός το θέλει. Αυτή είναι µια πιθανή απάντηση. Εάν στην 
Φιλοσοφία του Σπινόζα, ο Θεός δεν µπορεί να αλλάξει τον αριθµό των γωνιών ενός τρίγωνου, 
αντιθέτως η ισλαμική σκέψη αντιλαμβάνεται έναν Θεό ο οποίος µπορεί να βγει απὀ τον εαυτό 
του και να ξεπεράσει τον εαυτό του. Έναν Θεό ο οποίος µπορεί να Φανερωθεί στις συνθήκες 
του κτιστού και πεπερασµένου και αυτό µόνο και µόνο επειδή θέλει αυτός ο ίδιος οπωσδήποτε 
να εμφανισθεί. Κατά τον ίδιο τρόπο θα μπορούσε να παραμείνει κρυμμένος. Ελπίζουμε ότι µε 
τα παραπάνω καταφέραμε να ρίξουµε λίγο φως στην θεμελιώδη σκέψη της Φιλοσοφίας και 
του μυστικισμού του Ισλάμ, και ότι κατορθώσαμε να την διακρίνουμε έναντι εκείνης του 
Βραχμανισμού και του Νεοπλατωνισμού. Βέβαια ίσως κάποιοι µε µια χειρονομία 
δυσαρέσκειας, πουν ὁτι αγωνιζόµαστε για µια υπόθεση µηδαμµινής αποχρώσεως, µε άλλα 
λόγια ότι λεπτολογούμε. Πιθανώς να είναι Και ἐτσι. Αλλά στην μεταφυσική προβληματική, εκεί 
ὀπου τίθενται τα θεμέλια των διαφόρων αντιλήψεων και κοσμοθεωριών περί του κόσμου και 
της ζωής, ακόµα και οι απλές αποχρώσεις, έχουν αμέτρητες συνέπειες. Μια τέτοια «απλή 
απόχρωση» είναι σαν ένας σβώλος από χιόνι, σαν µια χιονόµπαλα, η οποία προκαλεί καθ’ οδόν 
χιονοστιβάδες απίστευτων μεγεθών. Ένας σωστός ερευνητής και µε το αίσθηµα ευθύνης της 
ιστορίας της μεταφυσικής θα είναι συνεπώς πολύ προσεκτικός ακριβώς σε αυτές τις 
αποχρώσεις, οι οποίες, τις περισσότερες Φορές, είναι τα κλειδιά των πιο μεγάλων ιστορικών 
κινήσεων, Και σχεδόν ποτέ δεν αποτελούν «αμελητέες ποσότητες». 


Στη συνέχεια θα επισηµάνουμε μερικές ακόµα διαφορές μεταξύ του ισλαμικού μυστικισμού 
από τη µια µεριά και του βραχμανισμού και του νεοπλατωνισμού απὀ την άλλη. Στην ισλαμική 
μυστικιστική αντίληψη, είπαμε ότι ο Θεός φανερώνεται σαν να είναι κυριαρχούµενος όχι µόνο 
από την πρόθεση αλλά και από τη δίψα, σχεδόν από µια µέθη, να αποκαλυφθεί, να ενδυθεί 
ένα «κτιστό χιτώνα», για να εμφανισθεί. Αλλά ο Θεός δεν ενδύεται ένα µόνο χιτώνα, αλλά µια 
πληθή χιτώνων, διαδοχικά τον έναν µετά τον άλλον. Εδώ το Ισλάμ εγκολπώθηκε την αρχαία 
γνωστική αντίληψη περί της πολύ-σφαιρικής συγκρότησης του κόσμου. Μεταξύ του Θεού και 
του ανθρώπου υπάρχει ένας µεγάλος αριθµός απὀ παρεμβαλλόμενες σφαίρες, µε πληθυσμούς 
από υπάρξεις που αλλού είναι πιο διάφανες και αλλού πιο σκοτεινές. Οι σφαίρες αυτές 

κατανοούνται ωστόσο σαν µια σειρά απὀ ενδύματα, µέσω των οποίων ο Θεός επιθυμεί να γίνει 
ορατός. Οι σφαίρες αυτές όµως δεν κατανοούνται ὡς κάποιες απορροές της µιας υπάρξεως 
μοιραία απορρέουσες και ταυτόχρονα εκπίπτουσες απὀ την πηγή τους, όπως γίνεται στον 
Νεοπλατωνισμό. 


Για τον Βραχμανισμµό πάλι ο κόσμος αναπαρίσταται σαν µόνο ένα απατηλό πέπλο, σαν ένα 
κάλυµµα πάνω από το Βράχµα, σαν ένα όνειρο και παιχνίδι χωρίς κανένα νόημα του ίδιου του 
Βράχµα. Ενώ στον Νεοπλατωνισμό είναι απούσα η ιδέα της σκόπιµης περιβολής µε 
«ενδύματα» ἡ «χιτώνες» της θεότητας, στον Βραχμανισµό ελλείπει η ιδέα της πολλαπλής 
στρωµατοποίησης του κόσμου πίσω από την οποία βρίσκεται ο Θεός. Από την άλλη µεριά στο 
Ισλάμ το ένδυµα του Θεού είναι απατηλό. Ωστόσο πρέπει να προστεθεί ότι το ένδυμα είναι 
επιθυμητό από τον Θεότον ίδιο, ο οποίος µόνον έτσι θα πραγματοποιήσει την πρόθεση του να 
εμφανιστεί στους ανθρώπους, και επίσης πρέπει να προστεθεί ότι υπάρχουν πολλά ενδύματα, 
τόσα όσες και οι Φυσικές πράξεις που Φανερώνουν την ύπαρξη του Θεού (σύµφωνα µε 
κάποιους μουσουλμάνους στοχαστές «ο Θεός ενεδύθη µε εβδομήντα χιλιάδες πέπλα φωτός»). 
Στον Νεοπλατωνισμό οι διάµεσες απορροές μεταξύ Θεού και ανθρώπου, δηλαδή ο λόγος, ο 
κόσμος των ιδεών, η ψυχή του κόσμου και οι άλλες υπάρξεις, είναι τα τέκνα µια προοδευτικής 
έκπτωσης της θεϊκής φύσης. Οι απορροές, όµως αυτές δεν είναι απατηλές, επειδή αποτελούν 
ξεχωριστές υπάρξεις, µοιραίες, αλλά µόνο πιο ατελείς. Αυτές οι απορροές επίσης δεν έχουν 
προορισμό να αποκαλύψουν τον Θεό µέσω µιας υποτιθέµενης «ενδυμµατικής λειτουργίας», ή 
ενός υποτιθεµένου «περιβλητικού» ρόλου. 


Στα ιδιαίτερα χαρακτηριστικά γνωρίσματα της ισλαμικής διδασκαλίας προστίθεται ακόµα ένα: 
η ιδέα της δημιουργίας του κόσμου. Η ιδιαιτερότητα αυτή του Ισλαμισμού έχει ένα κοινό µε 
τον Ιουδαϊσμό και τον Χριστιανισμό. Ο κόσμος µε ὀλες τις σφαίρες και τις στρωµατοποιήσεις 
του, δεν είναι απορροή από την θεϊκή ουσία, ούτε απλό όνειρο του Θεού, αλλά µια δηµιουργία 
µέσω αρχικών, θεμελιωδών και πρωτοτύπων πράξεων, µια δηµιουργία «εκ του μηδενός», 
δηλαδή ένα σύνολο θαυμάτων. Φθάνουμε λοιπόν ξανά σε ένα σηµείο που επισηµάναμε από 
την αρχή, στον κορεσµένο από θαύματα ορίζοντα του Ισλάμ. Αλλά και πάλι θα πρέπει να 
σταθούµε σημειώνοντας µια βασική διάκριση μεταξύ του Ισλάμ και της Ιουδαϊκής και 
Χριστιανικής σκέψης. Ενώ και στις τρεις περιπτώσεις ο Κόσμος αποτελεί µια «εκ του μηδενός» 
δηµιουργία, στον Χριστιανισμό ο κόσμος και η σωτηρία του αποτελούν αυτοσκοπό, δηλαδή 
σκοπός της δημιουργίας είναι µέσω του αγιασμού και της µέθεξης στις άκτιστες ενέργειες του 
Θεού να θεωθεί και να ξαναβρεί την προ-πτωτική της αρμονία. Στο Ισλάμ αντίθετα μοναδικός 
σκοπός και νόηµα της δημιουργίας είναι η αποκάλυψη και Φανέρωση του Θεού, δηλαδή ο 
κόσμος λειτουργεί ως µέσον, «ως χιτώνας» για να αποκαλυφθεί ο Θεός στον άνθρωπο. 


Εδώ ακριβώς έρχεται ο μυστικισµός µέσω της εκστατικής κατάστασης να δώσει µια πιο άµεση 
εμπειρία του θείου. Όι µυστικιστές επιδιώκουν µια άµεση εμπειρία της θεότητας, 
διατεινόµενοι, ότι οποτεδήποτε κατάφεραν να βρεθούν στην ιδιαίτερη κατάσταση της 
έκστασης επέτυχαν την επιθυμούμενη ένωση µε το θείο. Οι εκστατικές καταστάσεις τους 
συνοδεύονται απὀ το συναίσθηµα µιας ανώτατης, µιας άκρας βεβαιότητας, µπροστά στην 
οποία οι συνηθισμένες βεβαιότητες της καθηµερινής εμπειρίας και σκέψης ή φιλοσοφίας 
περνούν σε δεύτερο πλάνο. Η έξοδος απὀ τον κόσµο µας, την οποία οι μυστικιστές επιχειρούν, 
στο ξεκίνημα τους προς τον Θεό, δεν µας δίνει ὠστόσο το δικαίωµα να ισχυρισθούµε ότι σαν 
άνθρωποι πάντοτε βρίσκονταν µακριά από την συναίσθηση της πραγματικότητας και ότι 
πάντοτε ήσαν απελευθερωμένοι απὀ τους καταναγκασμούς της λογικής. Φυσικά όπως είναι 
σωστό μιλούν πάντοτε περί των εκστατικὠν καταστάσεων µε όρους πολύ παράδοξους. Ο Λάο- 

Τσε έλεγε σχετικά ότι: «οι λόγοι της αληθείας φαίνονται να φέρνουν τα πάνω κάτω». Να µην 
ξεχνάµε όµως ότι υπάρχει και ένας αριθµός μεγάλων μυστικιστών, οι οποίοι απεδείχθησαν µε 
το παραπάνω ὀχι µόνο ρωμαλέοι ρεαλιστές, αλλά και κυρίαρχοι της λογικής. Πολλές φορές η 
μυστικιστική σκέψη πήγε χέρι-χέρι µε την πιο αυστηρή, την πιο εχέφρονα σκέψη, την 
ορθολογιστική. Από την µεριά µας δεν σκεφτήκαµε ούτε µια στιγµή να θέσουµε εν αμφιβόλω 
την ύπαρξη κάποιων μυστικιστικών καταστάσεων, αλλά βλέπουμε σε αυτές τις περισσότερες 
Φορές ὀχι τόσο µια εμπειρία του απολύτου, αλλά περισσότερο µια δηµιουργία του 
ανθρωπίνου πνεύματος. Μνημονεύσαμµε προηγουμένως το αίσθημα της άκρας βεβαιότητας, 
απὀ την οποία οι µυστικιστές συντροφεύονται στις εκστατικές καταστάσεις. Οι µυστικιστές 
παρουσιάζουν τις καταστάσεις τους σαν να µην σχετίζονται Καθόλου µε τον κόσµο και την 
ιστορία. Πρόκειται δηλαδή περί καταστάσεων α-κοσμικών και υπεριστορικών. 


Μυστικιστικές εκστάσεις 

Ας δούµε τώρα πως γίνεται σύµφωνα τις τρεις μυστικιστικές διδασκαλίες, που συγκρίναµε, η 
διαδικασία της ενώσεως µε τον Θεό. Για τον Βραχμανισμό η μυστικιστική εκστατική πορεία 
ολοκληρώνεται µέσω της εχέφρονος γνώσεως που διατείνεται ότι ο κόσμος των αισθήσεων 
είναι απατηλός. Η μυστικιστική πορεία αντιστοιχεί µε την απόκτηση της συνείδησης ὁτι ο 
άνθρωπος είναι πάντοτε και πριν απὀ όλα ταυτόσηµος µε τον Θεό. Η κατάσταση της ένωσης 
είναι διαρκώς πιθανή για τον ασκητή, ο οποίος έχει αποτραβηχτεί απὀ τον κόσµο και δεν ζει 
παρά µόνον για αυτοσυγκεντρώσεις. Η κατάσταση ένωσης µε το θείο είναι για τον βραχμανικό 
μυστικισμό θεμελιώδης κατάσταση της ύπαρξης, είναι δεδομένη, και καλύπτεται µόνον από 
ένα πέπλο ηλιθίων αυταπατών. Για τον Νεοπλατωνισμό ο άνθρωπος που ποθεί να ενωθεί µε 
τον Θεό πρέπει απὀ µόνος του να ανέλθει, µέσω προσπαθειών ουσιαστικής κάθαρσης, την 
κοπιώδη ανάβαση προς το θεϊκό πρὀτυπο από όπου εξέπεσε. Ο άνθρωπος δεν είναι ένα µετον 
Θεό, αλλά ὠστόσο µπορεί να επιτύχει µέσω της προσπάθειας, µέσω της πνευματικής άσκησης, 
σε πολύ σπάνιες στιγμές, την ένωση µε τον Θεό. Η κατάσταση ένωσης µε το θείο θεωρείται 
στον Νεοπλατωνισμό σαν µια εξαίρεση, σαν ένας δύσκολος καρπός. Ο μουσουλμάνος 
µυστικιστής µε την σειρά του φαντάζεται ότι εκείνο που τον χωρίζει απὀ τον Θεό είναι µια 
ατελείωτη πολλαπλότητα «ενδυμάτων», ένα πλήθος από «κελύφη», τα οποία δεν έχουν σχέση 
µε την ουσία της θεότητας και δεν είναι ούτε παρεκκλίσεις ή απορροές απὀ την θεϊκή ουσία, 
αλλά απλά και καθαρά µια εκ του μηδενός δηµιουργία. Αλλά το μυστικιστικό Ισλάμ πιστεύει 
ωστόσο ότι η ένωση του ανθρώπου µε τον Θεό µπορεί να γίνει πράξη, και συγκεκριµένα, πράξη 
οφειλόμενη σε ένα «θαύμα», το οποίο ο Θεός ο ίδιος κάνει στον πυρήνα της ανθρώπινης 
Ψυχής, µέσω του φωτισμού. Η μυστικιστική «πυράκτωσις» του ανθρώπινου όντος εκδηλώνεται 
αυτή την φορά σαν ένα μαγικό θαύμα, σαν κάτι εξαίρετο, θαυμάσιο. Ο άνθρωπος είναι 
ελεύθερος να προετοιµασθεί εν όψει της επίτευξης της µυστικιστικής κατάστασης, αλλά αυτή 
δεν επιτυγχάνεται µέσω της γνώσης αλλά και ούτε µέσω της προσπάθειας, - απλά αναμένεται 
σαν ένα θαύμα. 


Αλλά η ιδέα του θαύματος είναι αδιαρρήκτως συνδεδεμένη µε το αυθαίρετο και απρόβλεπτο 
της θείας βούλησης. Ένα θαύμα µπορεί να συμβεί οποτεδήποτε, χωρίς να επιδέχεται 
προγνώσεις και προβλέψεις. Γενικά οι μυστικιστικές καταστάσεις βρίσκουν και στην ισλαμική 
Φιλολογία µια πληθώρα αυθεντικών εκφράσεων απὀ τις πιο δυνατές μάλιστα (μµυστικιστές 
όπως ο Ίμπν Αραμπί, ο Χαλλάγκ, ο Γκιουνάϊντ, αντέχουν σε κάθε σύγκριση υπό οποιαδήποτε 
µορφή, µε τους κορυφαίους μυστικιστές των άλλων πολιτισμών). Για τον αραβικό μυστικισμό 
µόνον ο Θεός είναι η πραγματική ύπαρξη, επειδή ο κόσμος δεν είναι παρά ένδυμα, και το 
ένδυµα σαν κάτι που δημιουργήθηκε απὀ το «μηδέν» είναι και αυτό ένα τίποτα. Ο κόσμος δεν 
αποτελεί απὀ καµία άποψη κάποια προσθήκη στην ουσίατου Θεού. Ο κόσμος για τον ισλαμικό 

μυστικισμό εµφανίζεται απὀ αυτήν την άποψη ως ένα τίποτα, και αυτό είναι πιο ξεκάθαρο 
ακόµα και από ὁτι είναι το Μ4γα για τους βραχµάνους στοχαστές. Στην πραγματικότητα το 
Μάγα εµφανίζεται ως απατηλή ουσία, σαν εκπεμπόµενο πρόσκαιρα και χάριν παιδιάς από την 
πραγματική ουσία του Θεού. Για τον ισλαμικό μυστικισμό όµως δεν προστέθηκε τίποτα µε την 
δηµιουργία του κόσμου στην ύπαρξη του Θεού, επειδή ο Θεός τον δημιούργησε µόνο ὧως 
«ένδυμα» για να Φανερωθεί, και όπως δεν προσέθεσε τίποτε στην ουσία του, ἐτσι ούτε και 
εκπήγασε τίποτε απὀ την ουσία του. Ο µυστικιστής του Ισλάμ περιγράφοντας την κατάσταση 
της ένωσης του µε τον Θεό, της ατοµικής ακύρωσης και της πλήρωσης του απὀ το θείο 
χρησιμοποιεί τα σύμβολα που προέρχονται από ισλαμική κοσµολογία και μεταφυσική. Η 
μυστικιστική κατάσταση του ανθρώπου θεωρείται ὀχι τόσο ως µια ανθρώπινη κατάσταση, 
αλλά σαν την ίδια την κατάσταση του Θεού, και συγκεκριµένα ως η κατάσταση του Θεού 
προτού να δημιουργήσει τον κόσµο. Πρόκειται για µια «θρησκευτική νοσταλγία» του πιστού 
που επιδιώκει να ζήσει πιο έντονα την θεϊκή παρουσία, εκείνη την προ της δημιουργίας. Ο 
µυστικιστής ελπίζει δηλαδή χάριν ενός θαύματος να βρεθεί στην προ της δημιουργίας θεϊκή 
κατάσταση. Όπως η κτίση έγινε µέσω ενός θαύματος του Θεού, σαν µια δηµιουργία εκ του 
μηδενός, η μυστικιστική κατάσταση της ένωσης του ανθρώπου µε τον Θεό, δηλαδή της 
ακύρωσης και αναίρεσης της κτίσης, εµφανίζεται στην πράξη ως ένα αντί-θαύμα. Από 
Ψυχολογικής άποψης θα μπορούσαμε να μιλήσουμε για «Φόβο του ρίσκο» της ζωής, ή για µια 
άρνηση της υπευθυνότητας απέναντι στον κόσμο εκ µέρους του πιστού. Ακόμα το ότι 
ακολουθώντας αυτόν τον δρόµο οι ισλαμιστές µυστικιστές, σε αντιδιαστολή µε την ισλαμική 
ορθοδοξία και φιλοσοφία, φθάνουν ακολουθώντας αυτή την αντίληψη, σε µια ολοκληρωτική 
υποτίµηση και απαξίωση του κόσμου είναι προφανές. Ωστόσο δεν πρόκειται για µια πράξη 
Φόβου και ατολµίας. Αντίθετα ο πιστός αναλαμβάνει µε θάρρος την βαριά υπευθυνότητα να 
εγκαταλείψει την βεβαιότητα αυτού του κόσμου και να επιδιώξει να επανέλθει στην προ της 
δημιουργίας κατάσταση. Να γνωρίσει δηλαδή τον Θεό χωρίς τους κτιστούς «χιτώνες» της 
Φύσης. Πρόκειται για µια επιθυµία της επανεύρεσης της παρουσίας του Θεού, για µια «δίψα 
για το ιερό και την πραγματική ύπαρξη». Ο πιστός εξέρχεται απὀ το κοσμικό και βρίσκεται σε 
επαφή µε την «αιωνιότητα». Ο μουσουλμάνος μυστικής δηλώνει έτοιμος να αφεθεί στην καλή 
θέληση του Θεού, ο οποίος από συγκατάβαση παίρνει μορφές κτιστές και πεπερασµένες, 
ενδύεται χιτώνες, για να Φανερωθεί. Ο ισλαµιστής µυστικιστής όμως προτιµά τον Θεό όπως 
ήταν πριν την δηµιουργία. Ο κόσμος μολονότι και αυτός ευρίσκεται «εν αυτώ», δεν έχει καμία 
απολύτως αξία ή μάλλον έχει «την βαρύτητα του πετάγµατος ενός κουνουπιού». 


Σύμφωνα µε µια τέτοια υποτίμηση του κόσμου δεν αναμένεται τίποτα άλλο από µια 
ολοκληρωτική Φυγή του μουσουλµάνου μµυστικιστή απὀ τον κόσµο. Δηλώσαμε όµως απὀ την 
αρχή ότι το ισλαμικό πνεύμα διέπεται απὀ ισχυρές ακτιβιστικές τάσεις. Πώς συµβιβάζεται 
λοιπόν η υποτίµηση του κόσμου στην οποία φθάνουν οι μουσουλμάνοι μυστικιστές µε αυτήν 
την ενεργητικότητα, µε τον ισλαμικό ακτιβισμό; Όποιος μελέτησε τους διάφορους πολιτισμούς 
της ανθρωπότητας γνωρίζει πόσο παράδοξα είναι πολλές φορές τα πνευματικά Φαινόμενα. 
Έτσι και τώρα βρισκόμαστε για µια ακόµα φορά ενώπιον ενός παρομοίου Φαινομένου. Οι 
μουσουλμάνοι µυστικιστές αρέσκονται σε µια πλήρη απαξίωση του κόσµου ισχυριζόµενοι ότι 
αυτός δεν έχει ούτε καν «την βαρύτητα του πετάγµατος ενός κουνουπιού», ωστόσο δεν 
φθάνουν σε µια άρνηση του «ακτιβισμού» αλλά το ακριβώς αντίθετο. Οι Βραχμάνοι 
αρνούμενοι την αξία του κόσμου και της ζωής εξάγουν ένα αρνητικό ηθικό συμπέρασμα, προς 
ὀφελος της µη δράσης: αποσύρονται από τον κόσµο. Οι Νεοπλατωνικοί υποβιβάζοντας το 
σώμα, Φθάνουν, µε ένα καθαρά ελληνικό πνεύμα, σε ένα ιδεώδες πνευματικής αυτό- 
τελειοποίησης. Ο ισλαμικός μυστικισµός όµως προτείνει ένα άλλο ιδεώδες: εκείνο της ηρωικής 
γενναιοψυχίας. Μολονότι ο κόσμος και τα αγαθά του δεν αξίζουν ούτε όσο το πέταγμα ενός 

κουνουπιού, πρέπει ὠστόσο να θυσιαστείς για τους άλλους, και χωρίς καμία ικανοποίηση να 
δώσεις ακόµα και την ζωή σου. Η πιο υψηλή ἐκφραση και συνέπεια ηθικής Φύσης της 
µυστικιστικής κατάστασης είναι λοιπόν γιατο Ισλάμ η ηρωική γενναιότητα. 


Το αξίωμα της ηρωικής γενναιότητας προς χάριν του οποίου συνηγορεί ο ισλαμικός 
μυστικισµός ευρίσκεται σε πλήρη συμφωνία µε τον χαρακτηριστικό ακτιβισμό του ισλαμικού 
πνεύματος, διαχωρίζοντας τον σαφώς, κυρίως, απὀ τις πιετιστικές τάσεις των περισσοτέρων 
άλλων μυστικισμών. Ο Βραχμάνος αποσύρεται από τον κόσµο. Ο Βουδιστής πλημμυρίζει από 
το μεταφυσικό κενό. Ο Λάο- Τσε προτείνει την µη δράση και την ενσωμάτωση στους κανόνες 
της Φύσης. Ο Νεοπλατωνικός ασχολείται µε την πνευματική του τελείωση. Ο μουσουλμάνος 
µυστικιστής επιζητεί να θυσιαστεί ηρωικά για τους άλλους. Ο ισλαµικός μυστικισµός 
συμβάλλει έτσι και αυτός στην δημιουργία του ανάγλυφου της θρησκευτικότητας του Ισλάμ 
προσθέτοντας και εκείνος το δικό του ιδιαίτερο χαρακτηριστικό. Σε γενικές γραμμές η 
μουσουλμανική θρησκευτικότητα ξεχωρίζει περισσότερο µέσω της λογικής της Φαντασίας, 
τροφοδοτούµενη απὀ µια ομόθυμη παρουσία του θαύματος. Η εφευρετική λογική της 
μουσουλμανικής θρησκευτικότητας διαφέρει πολύ απὀ την οργανική λογική του Λάο-Τσε, από 
την απλουστευμµένη μνημειώδη λογική του παρσισμού, απὀ την κλασική λογική των Ελλήνων, 
όπως και από την ασκητική λογική των Ινδών. Κάτι τέτοιο ήταν πολύ Φυσικό να συμβεί λόγω 
του ότι το Ισλάμ αναπτύχθηκε σε ένα ιδιαίτερο περιβάλλον που την προίκισε µε µια ξεχωριστή 
ιδιομορφία και παρ’ όλες τις επιδράσεις που κατά καιρούς δέχθηκε, κατάφερε να χαράξει τη 
δική του, ιδιαίτερη, «μυστικιστική οδό». Καταλήγοντας λοιπόν την εξέταση του μυστικισμού 
του Ισλάμ φθάνουμε στο συμπέρασμα ότι κανένας μυστικισµός δεν εἶναι ίδιος µε τον άλλον 
αλλά αντίθετα ο καθένας επηρεάζεται κατά την γέννηση και την ανάπτυξή του απὀ την 
περιρρέουσα ατμόσφαιρα στην οποία αναφύεται. 

